**KONKURS**

**za prijave na učešće u programu podrške kreativnim proizvođačima u Crnoj Gori**

**Inicijator**: Delta City

**Partneri**: Glavni grad Podgorica i Strategist d.o.o.

**Opis projekta**: Delta City i Glavni grad objavljuju konkurs na kojem pozivaju proizvođače da se prijave za učešće u programu podrške kreativnom preduzetništvu. Biće odabrano 12 proizvođača, koji će na mjesec dana tokom 2020. godine besplatno dobiti centralni štand u Delta City-ju da plasiraju i prodaju svoje proizvode. Tokom trajanja “njihovog” mjeseca, 12 pobjednika konkursa očekuje i aktivna promocija – online i offline – kako njihovog proizvoda, tako i samog proizvođača. Osim toga, svi pobjednici imaju na raspolaganju paket podrške, koji sadrži: 2.000 EUR finansijske podrške od strane Glavnog grada i komunikacionu strategiju za dalji razvoj i promociju biznisa od strane agencije za marketing i komunikacije, Strategist.

**Vremenski okvir**:

Podnošenje prijava na konkurs: od 15.11.2019 do 6.12.2019. godine u 23h59min

Proglašenje pobjednika: 17.12.2019. godine (na sajtu Glavnog grada, Delta City-ja, putem maila pobjednicima, kao i na društvenim mrežama)

Trajanje projekta je od 2. januara do 31. decembra 2020. godine.

**Kriterijumi za učešće**: Pravo učešća imaju svi kreativni proizvođači koji ispunjavaju sljedeće kriterijume:

* Imaju registrovanu djelatnost u skladu sa Zakonom o privrednim društvima ili se obavezuju da u adekvatnom roku, a prije korištenja nagrade konkursa, istu registruju.
* Proizvod je napravljen u Crnoj Gori.
* Pravo učešća imaju proizvođači sa cjelokupne teritorije Crne Gore.

**Kriterijumi odabira:** Prilikom izbora proizvođača pobjednika konkursa, uzimaju se u obzir sljedeći kriterijumi:

* Kreativnost proizvoda.
* Inovativnost proizvoda.
* Mogućnost komercijalizacije proizvoda.

**Procedura prijave na konkurs**: Do 6. decembra potrebno je dostaviti sljedeću dokumentaciju:

* Motivaciono pismo, u kojem se objašnjava motivacija za pokretanje biznisa i proizvoda, predstavlja relevantnost i autentičnost proizvoda, te daju sve relevantne informacije o proizvodu;
* Fotografije ili drugi materijal koji prikazuje proizvod;
* Opis biznis modela ili slično, na osnovu kojeg se vidi zašto je taj proizvod potreban tržištu
* Drugi materijali, koji će omogućiti žiriju da stekne što bolju sliku o proizvodu;
* Potvrdu o registraciji privredne djelatnosti, ukoliko je ista već registrovana;
* Izjavu ovjerenu kod notara da kandidat svojim proizvodom nije povrijedio nečije autorsko pravo.

**Nagrada**: 12 pobjednika konkursa će na mjesec dana dobiti centralni štand u Delta City-ju besplatno da prodaju svoj proizvod. Za vrijeme “njihovog” mjeseca, Glavni grad i Delta City će ih aktivno promovisati kroz sve platforme, online i offline. Osim toga, svi pobjednici imaju na raspolaganju paket podrške, koji sadrži: 2.000 EUR finansijske podrške od strane Glavnog grada i komunikacionu strategiju za dalji razvoj i promociju biznisa od strane agencije za marketing i komunikacije, Strategist.

**Prijava na konkurs** vrši se slanjem traženih dokumenata na email adresu konkurs@strategist.co.me (fajlovi do 10MB ili WeTransfer-om). Za više informacija kontaktirajte katarina@strategist.co.me.

**Zakonska regulativa:** Sve predložene aktivnosti u okviru projekta potrebno je sprovoditi u skladu sa važećom zakonskom regulativom.

**Napomena**: Nepoštovanje bilo kog zahtjeva dovodi do odbijanja prijave projekta.